**V. PROTECŢIA NATURII ŞI BIODIVERSITATE**

**V.1. Ameninţări pentru biodiversitate şi presiuni exercitate asupra biodiversităţii**

**V.1.1. Speciile invasive**

Speciile invazive reprezintă o ameninţare majoră din ce în ce mai acută la adresa biodiversităţii indigene în Europa. Plantele și animalele care ajung să se adapteze la habitate străine pot acapara flora și fauna indigenă, provocând daune mediului. Aceste organisme sunt cunoscute sub denumirea de „ specii invazive ”.

Prezenţa speciilor alohtone în ariile naturale protejate este legată de locurile cu un impact antropic mai ridicat – în jurul aşezărilor umane, de-a lungul drumurilor, în parcări, în zona șantierelor de lucru pentru amenajarea hidroenergetică, dar şi pe malul apelor. O parte din speciile cu origine alohtonă au fost introduse intenţionat de om, dar nu prezintă un pericol invaziv (*Salix babilonica, Populus simonii, Pinus strobus, Prunus domestica*).

În anul 2019 sub coordonarea doamnei prof. dr. Paulina ANASTASIU – Univeristatea din București, Facultatea de Geografie, s-a realizat un studiu ce a avut ca scop evaluarea speciilor alogene de plante din Parcul Național Defileul Jiului şi identificarea celor care ar trebui supuse urgent unor măsuri de control şi / sau eradicare. Observaţiile în teren au fost realizate în septembrie 2019. Datele obţinute au fost comparate cu liste mai vechi, ce provin din „Studiu privind constituirea Parcului Naţional Defileul Jiului” (Stoiculescu – responsabil studiu, 2004) şi din „Completarea inventarului şi cartarea habitatelor. Studiu final” (Candrea – coordonator proiect, 2013). Pe parcursul cercetărilor s-au identificat 45 de taxoni (specii şi subspecii). Aceştia sunt concentraţi în lungul drumului DN 66 şi al râului Jiu, unde au fost inventariaţi 30 taxoni, şi în cele patru gări ( Meri, Lainici, Pietrele Albe și Strâmbuța) unde au fost inventariaţi între 16 şi 19 taxoni. Habitatele forestiere şi pajiştile montane sunt, în general, lipsite de plante alogene. Inventarul total al plantelor alogene raportate din Parcul Național Defileul Jiului, obţinut prin cumularea datelor actuale cu cele raportate anterior, este de 63 taxoni. Dintre aceştia, *Ailanthus altissima* şi *Impatiens glandulifera* se află incluse pe „lista neagră” europeană (Regulamentul 1141/2016 şi Regulamentul 1262/2019), iar *Ambrosia artemisiifolia* face obiectul Legii 62/2018.

*Măsuri adoptate*: Cele trei specii ar trebui să fie urgent incluse în programe de control şi/ sau eradicare, având în vedere şi amploarea distribuţiei lor în aria naturală protejată. Având în vedere legislația în vigoare (Legea 62/2018 și normele de aplicare a acesteia) administrația ariei protejate a informat în scris administratorii drumurilor publice și ai căii ferate despre necesitatea respectării legislației privind combatere ambroziei. Este necesară realizarea unui studiu privind impactul speciilor invazive alohtone asupra speciilor și habitatelor de interes național /comunitar din ariile naturale protejate.

La nivelul fiecărei administraţi /custode există un plan de acțiune prin care proprietarii/utilizatorii de teren să realizeze periodic lucrări de eliminare (mecanică) a speciilor problematice și respectiv menținerea limitelor acestor suprafețe afectate, prin interzicerea amenajării unor noi locuri de odihnă / repaus pentru animale domestice.

Metodele pentru prevenirea, combaterea și distrugerea buruienii ambrosia care fost întreprinse pentru eradicarea acesteia la nivelul județului Gorj :

* cosirea repetată a terenurilor înainte de înflorirea plantei, manual sau mecanic;
* smulgerea manuală a plantei;
* ierbicidarea culturilor agricole;
* informarea populaţiei privind impactul negativ al polenului ambrosiei asupra stării de sănătate.

**V.1.2. Poluarea și încărcarea cu nutrienți**

Depozitarea deşeurilor menajere reprezintă una dintre presiunile cele mai răspândite la nivelul județului. Efectele negative ale deşeurilor constau nu numai în poluare continuă ci şi într-o degradare a peisajului. Acumularea deşeurilor biodegradabile atrage după sine răspândirea speciilor ruderale.

Afectarea calității apei în sensul modificării parametrilor acvatici și evoluția spre o stare inadecvată a calității habitatelor acvatice pentru pești poate fi cauzată de diferite poluări datorate activităților antropice. Printre acestea menţionăm deversarea în apă de materiale reziduale, infiltrații ale apei uzate în pânza freatică ce alimentează pâraiele, tăierea arborilor de pe malurile apelor și afectarea integrității malurilor, aplicarea de tratamente chimice împotriva defoliatorilor forestieri, etc...

În județul Gorj nu există date disponibile centralizate pentru indicatorii care pot determina modul în care este ameninţată biodiversitatea de poluarea cu nutienţi.

**V.1.3. Schimbările climatice**

Ameninţările rezultate din schimbări climatice pe termen lung, care pot fi legate de încălzirea globală și alte fenomene climatice/vreme extreme, care sunt în afara limitelor naturale de variaţie sau pot avea potențialul de a elimina specii sau habitate vulnerabile.

În sens strict, evenimentele climatice sunt parte a proceselor naturale în multe ecosisteme. Dar devin o amenințare dacă un habitat sau o specie a fost deja afectat(ă) de alte amenințări, și-a pierdut reziliența și a devenit vulnerabil(ă) la alți factori perturbanți. Frecvența și intensitatea multor evenimente climatice s-ar putea să se crească dincolo de limitele naturale din cauza factorului uman.

Perturbarea factorilor de mediu într-o manieră drastică, are efect direct asupra evoluţiei ființelor vii, inițial asupra capacității acestora de adaptare și ulterior asupra capacității de supraviețuire, putând constitui, în cazuri extreme, factori de eliminare a anumitor specii din rețelele trofice cu consecințe drastice asupra evoluției biodiversității la nivel local și cu impact la nivel general. Activităţi cum ar fi defrișarea și supraexploatarea pășunilor pot conduce la exacerbarea efectelor schimbărilor climatice.

Efectele schimbărilor climatice se concretizează prin:

* modificări de comportament ale speciilor, ca urmare a stresului indus asupra capacității acestora de adaptare;
* modificarea distribuției și compoziției habitatelor ca urmare a modificării componenței speciilor;
* creșterea numărului de specii exotice la nivelul habitatelor naturale actuale și creșterea potențialului ca acestea să devină invazive, ca urmare a descoperirii fie a condițiilor prielnice, fie a unor „goluri ecologice” prin dispariția unor specii indigene;
* modificarea distribuției ecosistemelor specifice zonelor umede, cu posibila restrângere până la dispariție a acestora;
* modificări ale ecosistemelor acvatice de apă dulce generate de încălzirea apei;
* creșterea riscului de diminuare a biodiversității prin dispariția unor specii de flora și faună, datorită diminuării capacităților de adaptare și supraviețuire, precum și a posibiltăților de transformare în specii mai rezistente noilor condiții climatice.

Pentru județul Gorj nu există date statistice privind impactul schimbărilor climatice asupra habitatelor sau al populaţiilor speciilor.

**V.1.4. Modificarea habitatelor**

Această categorie de activități cuprinde ameninţări rezultate din activităţi ce transformă sau degradează habitatul sau schimbă modul de funcţionare al ecosistemului cu scopul de a ”gestiona” sistemele naturale sau semi-naturale, adesea pentru bunăstarea oamenilor. Urmările se referă în principal la activități care duc la modificări ale proceselor naturale, cum ar fi focul (dacă constituie un proces natural), regimul hidrologic și sedimentarea, nu se referă la utilizarea terenurilor (și nu se referă nici la agricultură și infrastructură).

Presiunile antropice se manifestă prin creşterea gradului de ocupare a terenurilor, a numărului populaţiei, dezvoltarea agriculturii şi economiei, modificarea peisajelor şi a ecosistemelor, distrugerea spaţiului natural, utilizarea neraţională a solului, supraconcentrarea activităţilor pe zone sensibile cu valoare ecologică ridicată.

Se observă o tendința de impulsionare a construcțiilor / renovărilor acestora în zonele izolate (denumite ”plaiuri”). Construcțiile sunt de regulă vechi (peste 50 ani), realizate tradițional (piatră, lemn), cu funcțiuni de locuit pe perioada verii, înregistrate majoritar ca anexe de exploatații agricole. Însă nu sunt realizate cu documentații conform legislației actuale. Datorită existenței lor în timp, prezumăm a fi legal realizate. În mod similar se prezintă situația și cu împrejmuirile suprafețelor agricole sau cu obiectivele cu funcțiuni de stână.

Deteriorarea capitalului natural este un proces real cu manifestării complexe pe termen lung şi cu o evoluţie ce este dependentă de ritmul, formele şi amploarea dezvoltării sistemelor socio-economice.

De multe ori efectele acţiunilor antropice sunt greu sesizabile, alteori afectează interesele economice ale omului, iar în unele împrejurări, când afectează biocenoze întregi, pot fi de-a dreptul catastrofale pentru existenţa populaţiilor umane, din zonele respective.

Au fost inventariate la nivelul judeţului Gorj un număr de 36 de tipuri de habitate de interes comunitar.

 1 habitat din turbării şi mlaştini

7220\* - Izvoare petrifiante cu formare de travertin (Cratoneurion)

 3 tipuri de habitate de ape dulci

3220 -Vegetaţie herbacee de pe malurile râurilor montane

3230 -Vegetaţie lemnoasă cu Myricaria germanica de-a lungul râurilor montane

3240 -Vegetaţie lemnoasă cu Salix eleagnos de-a lungul râurilor montane

 9 tipuri de habitate de pajişti şi tufărişuri

4060 - Tufărişuri alpine şi boreale

4070\* - Tufărişuri cu Pinus mugo şi Rhododendron myrtifolium

5130 - Formaţiuni de Juniperius communis pe tufărişuri sau păşuni calcaroase

6170 – Pajişti calcifile alpine şi subalpine

6210\* - Pajişti uscate seminaturale şi faciesuri cu tufărişuri pe substrat calcaros

(Festuco Brometalia)

6230\* -Pajişti montane de Nardus bogate în specii pe substraturi silicioase

6430 - Comunităţi de lizieră cu ierburi înalte higrofile de la nivelul câmpiilor, până la cel montan şi alpin

6520 - Fâneţe montane

7220\* - Izvoare petrifiante cu formare de travertin

 6 tipuri de habitate de stâncării şi peşteri

8110 - Grohotişuri silicioase din etajul montan până în cel alpin (Androsacetalia alpinae şi Galeopsietalia ladani)

8120 - Grohotişuri calcaroase şi de şisturi calcaroase din etajul montan până în cel alpin (Thlaspietea rotundifolii)

8160\* - Grohotişuri medio-europene calcaroase ale etajelor colinar şi montan

8210 - Versanţi stâncoşi cu vegetaţie chasmofitică pe roci calcaroase

8220 - Versanţi stâncoşi cu vegetaţie chasmofitică pe roci silicioase

8310 - Peşteri în care accesul publicului este interzis

 17 tipuri de habitate de pădure

9110 - Păduri de fag de tip Luzulo-Fagetum

9130 - Păduri de fag de tip Asperulo-Fagetum

9150 - Păduri medio-europene de fag din Cephalanthero-Fagion

9170 - Pãduri de stejar cu carpen de tip Galio-Carpinetum

9180\* - Păduri din Tilio-Acerion pe versanţi abrupţi, grohotişuri şi ravene

91E0\* - Păduri aluviale cu Alnus glutinosa şi Fraxinus excelsior (Alno- Padion, Alnion incanae, Salicion albae)

91F0 - Păduri ripariene mixte cu Quercus robur, Ulmus laevis, Fraxinus excelsior sau Fraxinus angustifolia, din lungul marilor râuri (Ulmenion minoris)

91I0\* - Vegetaţie de silvostepă eurosiberiană cu Quercus ssp.

91K0 - Păduri ilirice de Fagus sylvatica (Aremonio-Fagion)

91L0 - Păduri ilirice de stejar cu carpen (Erythronio-Carpiniori)

91M0 - Păduri balcano-panonice de cer şi gorun

91V0 - Păduri dacice de fag (Symphyto-Fagion)

91Y0 - Păduri dacice de stejar şi carpen

9260 - Vegetaţie forestieră cu Castanea sativa

92A0 - Zăvoaie cu Salix alba şi Populus alba

9410 – Păduri acidofile de Picea abies din regiunea montana (Vaccinio-Piceetea)

9530\* - Vegetaţie forestieră submediteraneeană cu endemitul Pinus nigra ssp. Banatica

Și pe parcursul anului 2019s-a menținut fenomenul de abandon al pajiștilor în zonele de plai (Trântor, Bâlbea, Comandă), efectul fiind extinderea vegetației forestiere pe suprafețele de tip pajiște aparținând proprietarilor persoane fizice. Activitatea de utilizare a pajiștilor (cosit/pășunat) se înregistrează doar pe terenurile ce sunt declarate și pentru care se primește subvenția APIA.

La nivelul florei şi faunei sălbatice nu se constată dezechilibre ecologice, generate de dezvoltarea unei specii în detrimentul altei specii. De asemenea, nu au fost înregistrate calamităţi sau incendii şi nici alte fenomene, care să afecteze ireversibil fauna şi flora sălbatică protejată de lege în rezervaţiile şi parcurile naţionale de pe teritoriul judeţului Gorj.

Au fost identificate următoarele specii de plante şi animale de interes comunitar care au stat la baza argumentului şi motivaţiei declarării de arii naturale protejate de interes comunitar.

 Specii de plante

4116 - Tozzia carpathica

4070 – Campanula serrata\*

1902 – Cypripedium calceolus

2327 – Himantoglossum caprinum

1516 – Aldrovanda vesiculosa

4097 – Iris aphylla ssp. Hungarica

2093 – Pulsatilla grandis

4066 – Asplenium adulterinum

 Specii de peşti

1138 - Barbus meridionalis (Moioagă)

1163 - Cottus gobio (Zglăvoc)

9903 - Eudontomyzon danfordi (Chişcar)

1122 - Gobio uranoscopus (Petroc)

1146 - Sabanejewia aurata (Dunariţă)

 Specii amfibieni

1193 - Bombina variegata (Buhai de baltă cu burta galbenă)

1166 - Triturus cristatus (Triton cu creastă)

 Specii de mamifere

1352\* - Canis lupus (Lup)

1355 - Lutra lutra (Vidră, Lutră)

1361 - Lynx lynx (Râs)

1310 - Miniopterus schreibersi (Liliac cu aripi lungi)

1307 - Myotis blythii (Liliac comun mic)

1316 – Myotis capaccinii (Liliac cu picioare lungi)

1306 - Rhinolophus blasii (Liliacul cu potcoavă a lui Blasius)

1305 - Rhinolophus euryale (Liliacul mediteranean cu potcoavă)

1304 - Rhinolophus ferrumequinum (Liliacul mare cu potcoavă)

1303 - Rhinolophus hipposideros (Liliacul mic cu potcoavă)

1354\* - Ursus arctos (Urs brun)

 Specii de nevertebrate

1078\* - Callimorpha quadripunctaria

1088 - Cerambyx cerdo (Croitor mare)

4030 - Colias myrmidone

4036 - Leptidea morsei

1083 - Lucanus cervus (Rădaşcă, Răgacea)

1060 - Lycaena dispar

1037 - Ophiogomphus cecilia

1084\* - Osmoderma eremita (Cărăbuş)

1087\* - Rosalia alpina (Croitor de fag)

În judeţul Gorj au fost identificate un număr de 8 de specii de floră de interes comunitar, 5 specii de peşti, 2 specii de amfibieni, 11 specii de mamifere şi 9 specii de nevertebrate.

Tabel V.1.4. - starea speciilor protejate

|  |  |  |  |  |  |
| --- | --- | --- | --- | --- | --- |
| **Grupe specii** | **Nr. Total specii in judeţul Gorj** | **Starea de conservare** | | | |
| **Nr. Specii Vulnerabile** | **Nr. Specii Rare** | **Nr.Sp. Periclitate** | **Nr.Sp. Endemice** |
| Peşti | 5 | 1 |  |  |  |
| Amfibieni | 2 |  |  | 1 |  |
| Păsări | 34 | 10 | 4 |  |  |
| Mamifere | 11 | 6 |  | 2 |  |
| Nevertebrate | 9 | 4 |  | 1 |  |

**V.1.4.1. Fragmentarea ecosistemelor**

Fragmentarea ecosistemelor implică alterarea acestora prin separarea spaţială a unităţilor de habitat faţă de forma iniţială, caracterizată de continuitate. Fragmentarea antropică a habitatelor are loc mai ales prin conversia terenurilor, urbanizare, poluare, despăduriri şi introducerea de specii alohtone.

Astfel, în cea mai mare parte a județului, s-au identificat următoarele presiuni antropice, cu intensități diferite de acțiune asupra ecosistemelor:

* tendinţa de dezvoltare a unor activităţi economice cu impact negativ asupra mediului care conduc la modificarea peisajelor (cariere de piatră);
* tendinţa de urbanizare, în detrimentul habitatelor şi peisajelor naturale;
* dezvoltarea turismului haotic, neorganizat şi în special a celui de week-end, care nu ţine cont de valorile naturale şi nu realizează valorificarea optimă a întregului potenţial turistic al județului, este de asemena o ameninţare în continuă creştere.

Cu toate acestea, la nivelul județului nu există informații centralizate privind fragmentarea arealelor naturale şi semi-naturale.

**V.1.4.2. Reducerea habitatelor naturale și semi-naturale**

Ca urmare a evaluării stării de conservare a habitatelor Natura 2000 din judeţul Gorj pentru cîteva dintre ele se observă modificări substanţiale.

Această modificare se constată în cazul habitatul de interes comunitar 6230\* corespondent al habitatului românesc R3608 Pajişti sud-est carpatice de *Scorzonera rosea* şi *Festuca nigrescens*, cauza fiind contactul direct, în mod natural cu comunitățile vegetale arbustive aparținând habitatului 4060, astfel în structura acestor pajiști pătrund o serie de specii arbustive : *Vaccinium myrtillus, Vaccinium vitis-idaea* etc., care deși realizează o acoperire redusă, în timp, datorită proceselor dinamice naturale și a competitivității ridicate a acestor specii, abundența - dominanţa lor ar putea crește, ducând la înlocuirea habitatelor de pajiști cu habitate de tufărișuri.

*Măsuri*:În vederea refacerii şi / sau menţinerii într-o stare favorabilă de conservare a pajiştilor de *Nardus stricta* este necesară identificarea surselor de finanțare și a protocoalelor necesare a se întocmi și respecta pentru aplicarea măsurilor de management propuse în studiul realizat pentru habitate, respectiv : reconstrucția habitatului prin pășunat, cosirea tradiţională (manuală), cosirea mecanică şi îndepărtarea materialului vegetal, controlul utilizării fertilizanţilor, controlul aplicării amendamentelor cu calciu, controlul speciilor invazive, inclusiv al celor lemnoase.

**V.1.5. Exploatarea excesivă a resurselor naturale**

Supraexploatarea (sau exploatarea excesivă) resurselor naturale apare datorită recoltării nesustenabile a resurselor valoroase, cum ar fi apa, resursele minerale, lemnul, etc. Supraexploatarea resurselor naturale este legată de biodiversitate, putând duce la dispariția multor specii de animale.

Apa reprezintă una dintre cele mai importante resurse naturale, iar un exemplu elocvent în acest sens îl constituie amenajarea hidroenergetică a rîului Jiu.

Impactul negativ al investiție este dat de reducerea drastică a debitului și anume : din debitul mediu multianual 18,8 mc/sec. înregistrat la intrarea în defileu și respectiv 22,8 mc/s la ieșire, la finalizare lucrărilor de amenjare se va păstra un debit de servitute de 2,7 mc/s. Distanța pe care râul Jiu este afectat de captarea apei este de 30 km şi avînd în vedere această distanță pe care se desfășoară proiectul de amenajare hidroenergetică a raului Jiu, se poate deduce faptul că cea mai mare parte a habitatelor ocupate de speciile reofile (pești și nevertebrate bentice) cât și de habitatele ripariene, care se află în sectorul defileului, vor fi afectate în mod sigur de această investiție.

Se intenționează totodată captarea afluenților de pe malul drept, respectiv pârul Dumitra şi Bratcu, fără a se asigura debit de servitute producându-se astfel ruperea legăturii directe cu râul Jiu. Prin această întrerupere va fi afectată populația de salmonide existentă în acești afluenți. Fluctuațiile de nivel ale apei, cauzate de lacul de acumulare, vor influența negativ fauna acvatică și habitatele din zonă. Alături de fluctuațiile de nivel ale apei se produc și fluctuații termice, modificându-se astfel microclimatul zonei, cu efecte insuficient cunoscute în prezent. În județul Gorj se observă o creștere a numărului de exploatări de resurse minerale (piatră, nisip), a celor de masă lemnoasă și a solicitărilor pentru valorificarea de ciuperci, plante medicinale și fructe de pădure.

**V.1.5.1. Exploatarea forestieră**

În judeţul Gorj, Direcţia Silvică Gorj administrează un fond forestier în suprafaţa totala de 107,614 ha, în scădere față de anul precedent ca urmare a aplicării legilor retrocedării.

S-a pus în circuitul economic un volum de 177.028 mc, în conformitate cu amenajamentele silvice avizate.

**V.2. Protecția naturii și biodiversitatea: prognoze și acțiuni întreprinse**

**V.2.1. Rețeaua de arii protejate**

La nivelul judeţului Gorj există un număr de 61 de arii naturale protejate din care:

* 10 arii naturale protejate de interes judeţean declarate prin Decizia nr. 82/1994 a Consiliului Judeţean Gorj;
* 40 de arii naturale protejate de interes naţional, declarate în baza Legii nr. 5/2000 şi a H.G nr. 1143/2007, dintre care două parcuri naţionale;
* 11 arii naturale protejate de importanţă comunitară.

Suprafaţa totală a siturilor Natura 2000 din judeţul Gorj este de 218.552,2 ha la o suprafață a judeţului de 560.174 ha. Acestea ocupă 39,015% din suprafaţa totală a judeţului Gorj.

Grafic V.2.1 – Procentul ocupat de Siturile Natura 2000 în județul Gorj

O componentă esenţială în managementul ariilor protejate o reprezintă identificarea și evaluarea realistă a presiunilor și ameninţărilor ce se manifestă în interiorul acestora cu scopul de a elimina efectele negative ale activităţilor cu potenţial impact. În acest context, termenul de activităţi face referire la acele preocupări umane care fie au un efect pozitiv asupra ariei protejate fie nu au nici un efect asupra acesteia. Diferenţa dintre termenii presiuni şi ameninţări o reprezintă momentul de desfăşurare al acestora în timp, astfel încât definiţiile acestor două categorii ar putea fi următoarele:

* presiuni – acele activităţi care au impact negativ în momentul de faţă, sau activităţi care s-au derulat în trecut, dar ale căror efecte asupra speciilor sau habitatelor de interes comunitar încă persistă.
* ameninţări – acele activităţi cu potenţial impact negativ asupra stării de conservare a speciilor sau habitatelor de interes comunitar, care sunt preconizate să se deruleze în viitor.

Tabelul V.2.1 Amenințări viitoare asupra habitatelor

| **Tip de habitat** | **Amenintări viitoare** | **Intensitatea amenințărilor** |
| --- | --- | --- |
| 1530\* - Pajiști și mlaștini sărăturate panonice | A04.01.05 Pășunat intensiv în amestec de animale  I01 Specii invazive non-native (alogene) | S  S |
| 2130\* - Dune fixate de coastă cu vegetație erbacee - dune gri | A02.03 Înlocuirea pășunii în terenuri arabile  A04.01 Pășunat intensiv  I01 Specii invazive non native: *Robinia pseudacacia*, *Ailanthus glandulosus* sau *Amorpha fruticosa*  K02 Evoluție biocenotică, succesiune naturală  M01.02 Secetă și precipitații reduse | S  S  S  S  S |
| 2190 - Depresiuni umede interdunale | A04.01 Pășunat intensiv  K02.01 Evoluție biocenotică, succesiune naturală  M01.02 Secetă și precipitații reduse | S  R  R |
| 3130 - Ape stătătoare oligotrofe până la mezotrofe, cu vegetaţie de *Littorelletea uniflorae* şi/sau *Isoëto-Nanojuncetea* | A04.01 Pășunat intensiv  M01 Schimbarea condițiilor abiotice | M  M |
| 3140 - Ape puternic oligo-mezotrofe cu vegetaţie bentonică de specii de *Chara* | K02.01 Schimbarea compoziţiei de specii (succesiune) | S |
| 3150 - Lacuri eutrofe naturale cu vegetaţie de *Magnopotamion* sau *Hydrocharition* | J02.10 Managementul vegetației acvatice și de mal în scopul drenării  K02.01 Schimbarea compoziţiei de specii (succesiune)  M01.02 Secete și precipitaţii reduse | S  S  S |
| 3260 -Cursuri de apă din zona de câmpie până în etajul montan, cu vegetație de *Ranunculion fluitantis* şi *Callitricho-Batrachion* | A08 Agricultură – Fertilizare  M01.02 Secete și precipitații reduse | S  S |
| 3270 - Râuri cu maluri nămoloase, cu vegetaţie de *Chenopodion rubri* p.p*.* şi *Bidention* p.p. | I01 Invadarea de către specii alohtone  K02.01 Schimbarea compoziţiei de specii (succesiune)  M01.02 Secete și precipitaţii reduse | M  S  S |
| 6120\* - Pajişti xerice şi calcifile pe nisipuri | A02.03 Înlocuirea pășunii în terenuri arabile  A04.01 Pășunat intensiv  K02.01 Evoluție biocenotică, succesiune naturală  M01.02 Secetă și precipitații reduse | S  S  R  R |
| 6240\* - Pajiști stepice subpanonice | A04.01 Pășunatul intensiv  I02 Specii invazive autohtone | M  S |
| 6260\* - Stepe panonice pe nisipuri | A04.01 Pășunat intensiv  A02.03 Înlocuirea pășunii cu terenuri arabile  I01 Specii invazive non-native: *Robinia pseudacacia, Ailanthus glandulosus* sau *Amorpha fruticosa*  K02 Evoluție biocenotică, succesiune naturală | S  S  S  M |
| 6430 - Comunităţi de lizieră cu ierburi înalte higrofile de la nivelul câmpiilor, până la cel montan și alpin | I.01 Specii invazive non-native (alogene)  K02.01 Schimbarea compoziţiei de specii (succesiune) | M  S |
| 6440 - Pajiști aluviale ale văilor râurilor cu *Cnidion dubii* | A03.03 Abandonarea/lipsa cosirii  A04.01 Pășunatul intensiv  I0 Specii invazive non-native (alogene)  I02 Specii native indigene (problematice)  K02.01 Schimbarea compoziţiei de specii (succesiune) | S  M  M  S  S |
| 6510 - Fâneţe de joasă altitudine (cu *Alopecurus pratensis, Sanguisorba officinalis*) | A03.03 Abandonarea/lipsa cosirii  A04.01 Pășunatul intensiv  I0 Specii invazive non-native (alogene)  I02 Specii native indigene (problematice)  K02.01 Schimbarea compoziţiei de specii (succesiune) | S  M  S  S  M |
| 9130 - Păduri de fag de tip *Asperulo-Fagetum* | B02.02 Tăieri/tratamente silvice  B02.03 Îndepărtarea lăstărișului/subarboretului, îndepărtarea arbuștilor și puieților din semințiș | S  M |
| 9170 - Păduri de stejar cu carpen de tip *Galio-Carpinetum* | B02.02 Tăieri/tratamente silvice  B02.04 Îndepărtarea arborilor uscați sau în curs de uscare  B02.03 Îndepărtarea lăstărișului/subarboretului, îndepărtarea arbuștilor și puieților din semințiș  B06 Pășunatul în pădure | M  M  M  S |
| 91E0\* - Păduri aluviale de *Alnus glutinosa* şi *Fraxinus excelsior* (*Alno-Padion, Alnion incanae, Salicion albae)* | B02.04 Îndepărtarea arborilor uscați sau în curs de uscare  B06 Pășunatul în pădure  H05.01 Gunoiul și deșeurile solide  I01 Specii invazive non-native (alogene) | S  S  S  M/R |
| 91F0 - Păduri mixte de luncă de *Quercus robur, Ulmus laevis* și *Ulmus minor, Fraxinus excelsior* sau *Fraxinus angustifolia* din lungul marilor râuri (*Ulmenion minoris*) | B02.01.02 Replantarea pădurii cu specii ne-native  B02.04 Îndepărtarea arborilor uscați sau în curs de uscare  B06 Pășunatul în pădure  I01 Specii invazive non-native (alogene) | S  M  S  M |
| 91I0\* - Păduri stepice euro-siberiene de *Quercus* spp. | B02.02 Tăieri / tratamente silvice  B02.04 Îndepărtarea arborilor uscați sau în curs de uscare  B06 Pășunatul în pădure | S  M  S |
| 91M0 - Păduri balcano-panonice de cer şi gorun | B02.02 Tăieri / tratamente silvice  B02.04 Îndepărtarea arborilor uscați sau în curs de uscare  B02.03 Îndepărtarea lăstărișului/subarboretului, îndepărtarea arbuștilor și puieților din semințiș  B06 Pășunatul în pădure | S  M  S  S |
| 91Y0 - Păduri dacice de stejar și carpen | B02.02 Tăieri / tratamente silvice  B02.04 Îndepărtarea arborilor uscați sau în curs de uscare  B06 Pășunatul în pădure | M  M  S |
| 92A0 - Păduri galerii (zăvoaie) cu *Salix alba* și *Populus alba* | B02.04 Îndepărtarea arborilor uscați sau în curs de uscare  B06 Pășunatul în pădure  C01.01.01 Exploatarea nisipului și pietrișului  H05.01 Gunoiul și deșeurile solide  I01 Specii invazive non-native (alogene) | M  S  S  S  M/R |

R = ridicată, M = medie, S = scăzută

Autorizate un număr de 50 persoane juridice și nouă persoane fizice în vederea comercializării resurselor biologice, fiind recoltate cantităţi de resurse naturale (fructe de pădure) sub cantitățiile menționate în autorizații datorită secetei din anul 2019.

Tabel – V.2.2. Cantităţile de resurse biologice comercializate

|  |  |  |  |
| --- | --- | --- | --- |
| **Nr crt.** | **Resursa biologică** | **Cantitatea (kg)** | **Cantitatea estimată(Kg)** |
| **1.** | **Ciuperci**  - hribi (Boletus sp.)  - gălbiori (Cantharellus cibarius)  - ghebe (Armillaria mellea)  **-** crăiţe ( Amanita caesarea)  **-** zbârciogi ( Morchella esculenta) - altele (Morchelaceae,etc.)  -trufe | **150.528**  **10838**  **84.8**  **110.2**  **250**  **8.212**  **580** | **790.000**  **450.000**  **90.000**  **15.000**  **35.000**  **240.000**  **6.500** |
| **2.** | **Fructe de pădure**  - afine (Vaccinium myrtillus)  - zmeură (Rubus idaeus)  - măceşe (Rosa canina)  - mure (Rubus fruticosus)  - catină  - altele | **35.848**  **4.012**  **23.000**  **2.056**  **12.365**  **56.368** | **480.000**  **140.000**  **350.000**  **180.000**  **40.000**  **350.000** |
| **3.** | **Plante medicinale**  - Salcâm, tei, soc | **8.933** | **760.000** |

De asemenea reprezentanţi ai APM Gorj au participat la comisia de evaluare a pagubelor produse de animalele sălbatice şi a întocmit un număr de 62 procese verbale de constatare, din care 4 procese verbale de pagube au fost întocmite pentru exemplare de urs.

Reprezentanți APM Gorj au participat la nouă acțiuni de eliberare a exemplarelor de urs în mediul natural, dupa tranchilizarea acestora. Pentru activitatea de vânătoare pentru speciile de interes cinegetic s-au emis un număr de 12 autorizaţii.

Tabel V.2.3.- Specii de animale de interes cinegetic admise la vânat pentru sezonul de vânatoare 2019/2020:

|  |  |  |  |  |  |  |
| --- | --- | --- | --- | --- | --- | --- |
| Nr. crt. | Specii de mamifere | Titulari autorizaţii | | | | |
| A.P.V.S. Gorun | | | Directia Silvică Gorj | |
| Autorizate | | Recoltate | Autorizate | Recoltate |
| 1. | Căprior (Capreolus capreolus ) | 14 | | 2 | 52 | 10 |
| 2. | Mistreţ (Sus scrofa ) | 96 | | 27 | 98 | 49 |
| 3. | Capră neagră ( Rupicapra rupicapra ) | 14 | | 10 | 25 | 2 |
| 4. | Cerb comun (Cervus elaphus) | 26 | | 7 | 74 | 8 |
| Nr. crt. | Specii de mamifere | Titulari autorizaţii | | | | |
| As.Cerbul Carpatin | | | A.V Ursul Carpatin | |
| Autorizate | Recoltate | | Autorizate | Recoltate |
| 1. | Căprior (Capreolus capreolus ) | 9 | 3 | | 9 | 9 |
| 2. | Mistreţ (Sus scrofa ) | 58 | 30 | | 74 | 27 |
| 3. | Capră neagră (Rupicapra rupicapra ) | 8 | 8 | | 16 | 14 |
| 4. | Cerb comun (Cervus elaphus) | 16 | 11 | | 20 | 20 |
| Nr. crt. | Specii de mamifere | Titulari autorizaţii | | | | |
| AVPS Elite Hunting | | | AVP Appolo | |
| Autorizate | Recoltate | | Autorizate | Recoltate |
| 1. | Căprior (Capreolus capreolus ) | 44 | 11 | | 10 | 6 |
| 2. | Mistreţ (Sus scrofa ) | 275 | 95 | | 24 | 24 |
| 3. | Capră neagră (Rupicapra rupicapra ) | 41 | 26 | | 0 | 0 |
| 4. | Cerb comun (Cervus elaphus) | 68 | 27 | | 0 | 0 |
| Nr. crt. | Specii de mamifere | Titulari autorizaţii | | | | |
| Asociația Diana Gorj | | | AJVPS Gorj | |
| Autorizate | Recoltate | | Autorizate | Recoltate |
| 1. | Căprior (Capreolus capreolus ) | 28 | 22 | | 141 | 137 |
| 2. | Mistreţ (Sus scrofa ) | 110 | 83 | | 582 | 520 |
| 3. | Capră neagră (Rupicapra rupicapra ) | 0 | 0 | | 0 | 0 |
| 4. | Cerb comun (Cervus elaphus) | 0 | 0 | | 0 | 0 |

**Starea de conservare şi tendințele componentelor biodiversităţii**

**Tendințe privind starea de conservare a ecosistemelor şi habitatelor**

În privința tendinţelor privind starea de conservare a ecosistemelor şi habitatelor din județul Gorj, există o situație reală în evaluarea stării de conservare a habitatelor şi speciilor de inters comunitar.În acest moment din cele nouă arii naturale protejate de interes comunitar care au o suprafaţă semnificativă pe judeţul Gorj, un număr de opt au planul de management aprobat prin ordin de ministru.Planul de management care nu este aprobat este al Parcului Național Defileul Jiului.

**Starea de conservare a habitatelor** se menţine favorabilă, la fel ca în anii anteriori, fiind menținută ca urmare a impactului scăzut, manifestat temporar sau absenţei factorilor cu impact destabilizator de pe suprafaţa parcului (factori naturali sau antropici).

Stadiul de conservare al speciilor și habitatelor evaluate poate fi îmbunătățit prin măsuri specifice de conservare care se regăsesc în planurile de management ale ariilor naturale protejate şi vor trebui să fie aplicate de către administrator/custozi acestora.

Avînd în vedere faptul acesta majoritatea vor încerca accesarea de fonduri europene prin

programele: LIFE Natura & Biodiversitate, POIM şi alte fonduri structurale.

Un exemplu de bune practici îl constituie proiectul ce se află în implementare de către APM Gorj, respectiv “ Restaurarea coridoarelor de migraţie şi a habitatelor pentru speciile de peşti reofili din Râul Gilort ”- Fish for Life, care asigură conectivitatea râului Gilort și are o valoarea totală este de 1.541.305 Euro şi se implementează în perioada 1 octombrie 2017 -31 martie 2021.

S-au monitorizat 3 habitate ( habitatul 91E0\*- Păduri aluviale cu *Alnus glutinosa şi Fraxinus excelsior și* 6230\*Pajişti montane de *Nardus* bogate în specii, pe substraturi silicioase și 4060- Tufărișuri scunde alpine și boreale*).*

Pentru habitatul 6230\*și 4060 s-a realizat monitorizarea în pajiștile din zona montană Argele-Reciu și Chenia-Dumitra respectiv monitorizarea factorilor perturbatori ce pot influența starea de conservare a acestor habitate, în 6 piețe de monitorizare. În cadrul activității de monitorizare a celor două habitate s-a monitorizat și specia *Campanula serrata* în cele 4 piețe de monitorizare.

Pentru habitatul 91E0\*, s-a realizat monitorizarea stării de conservare a acestuia, a activităţilor care se desfăşoară în vecinătatea habitatului, a gradului de intervenţie umană (exploatări forestiere, păşunat, tăieri ilegale de arbori, reparaţii de drumuri forestiere, regularizări ale albiei râului, viituri, alunecări de teren).

În ceea ce privește speciile de mamifere de importanță comunitară monitorizate în timpul sezonului rece (ianuarie-aprilie, octombrie-decembrie) după urme pe zăpadă, folosind metoda transectelor ( 10 transecte la nivelul parcului) în special urs -*Ursus arctos*, lup -*Canis lupus*, râs - *Lynx lynx*, pisică sălbatică -*Felis silvestris* și vidră - *Lutra lutra* ( 9 piețe de monitorizare), respectiv a speciilor de pradă (*Capreolus capreolus, Cervus elaphus și Rupicapra rupicapra*) semnalăm prezența acestora în parc, pe toate transectele, evidențiind astfel o reprezentativitate a acestora pe întreaga suprafață a parcului.

Realizarea observaților fenologice a avut drept scop influența comportamentului plantelor și, prin urmare, biodiversitatea unui teritoriu, prin analiza succesiunii valorilor medii lunare anuale sau multianuale ale temperaturii aerului. În studiu au fost 8 specii lemnoase (*Abies alba, Picea abies, Alnus glutinosa, Salix alba, Populus nigra, Quercus petraea, Fagus sylvatica, Carpinus betulus)* analizate în 10 zone diferite, pe suprafața ariei naturale protejate.

S-a realizat lunar monitorizarea foto din punct fix (7 puncte) a peisajului natural definit de râul Jiu respectiv peisajul antropizat de lucrările ce se desfășoară.

În baza protocolului de colaborare cu Universitatea din Oradea s-a reluat activitatea de monitorizare a genului *Triturus,* în cele 8 habitate permanente / temporare din Parcul Național Defileul Jiului, în vederea realizarii unui studiu privind dinamica populațională.

O problematică foarte importantă de clarificat este reprezentată de anumite considerente ce țin de menținerea în stare de funcționare a acestor tipuri de infrastructuri, care pe lîngă activități tehnice specifice, se confruntă cu cazuri particulare ce pot pune în pericol siguranța circulației și / sau a cetățeanului. Este vorba de faptul că această infrastructură este situată în imediata vecinătate a pădurilor, care sunt încadrate în zonă de conservare specială, asimilată zonei de protecție integrală. Cazurile semnalate și constatate sunt cele de căderi / ruperi de arbori sau părți de arbori / aninări, etc, semnalate fie izolat, fie în masă, cauzate de fenomene meteo sau naturale (uscări, boli). În legislația ariilor protejate, există noțiunea de calamități (prin semnalarea acestora de către entitățile silvice) iar nu de situații de urgentă, așa cum această noțiune este expres semnalată în cazul instituțiilor de profil (ISU, Prefectură, etc.). Precizăm că astfel de fenomene se semnalează și în apropierea altor obiective (drumuri forestiere, locuințe, amenajări diverse, etc.) pentru care legislația specifică nu prevede mod de acțiune / intervenție.

Ceea ce dorim să sugerăm este necesitatea modificării legislației specifice în domeniul ariilor naturale protejate (ex. OUG 57 / 2007, art. 22, alin. (6), (8), lit. g)), prin formulări care să permită fără echivoc administrației ariei protejate să intervină prin emiterea de avize / acorduri pentru înlăturarea pericolului cauzat de situațiilor apărute, fără alte posibile interpretări ale legii sau depășiri de competență. Este necesară această reglementare pentru armonizarea legislației cu alte prevederi din domeniul situațiilor de urgență, silvic sau al siguranței circulației feroviare și / sau rutiere (indiferent de categorii) sau pentru protejarea altor obiective (locuințe, amenajări, etc).